Ani Okaiɔ?​—June 2014 | Nikasemɔ\nKANEMƆ YƐ Afrikaans Albania Amharic Arabic Armenia Aymara Azerbaijani Azerbaijani (Cyrillic) Bengali Bicol Bislama Blɔfo Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Drehu Dutch Efik Estonia Ewe Fiji Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korea Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Marathi Maya Ndebele Ndonga Nepali Ngabere Norway Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portugal Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romania Russia Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Thailand Tigrinya Tshiluba Tsonga Turkey Twi Tzotzil Ukrain Urdu Uzbek Venda Vietnam Wallis Waray-Waray Wolaita Xhosa Yoruba Zulu\nMɛɛ be esa akɛ agbe Hehoo toobi lɛ yɛ Nisan 14 lɛ nɔ?\nBiblia shishitsɔɔmɔi komɛi tsɔɔ akɛ, esa akɛ agbe toobi lɛ yɛ “gbɛkɛnaashi kɛ gbɛkɛ teŋ,” ni tsɔɔ akɛ be ni hulu enyɔ shi loo be ni je ebɔi naa, shi duŋ woko. (2 Mose 12:6)—12/15, baafa 18-19.\nMɛɛ Biblia mli shishitoo mlai baaye abua oblahii kɛ oblayei ni amɛkɛ hiɛshikamɔ akpɛ amɛyiŋ?\nAmɛmli etɛ ji (1) Taomɔ Nyɔŋmɔ Maŋtsɛyeli lɛ kɛ ejalɛ lɛ tsutsu. (Mat. 6:19-34) (2) Sɔɔmɔ mɛi krokomɛi koni oná miishɛɛ. (Bɔf. 20:35) (3) Okɛ miishɛɛ asɔmɔ Yehowa yɛ oblahiiaŋ. (Jaj. 12:1)—1/15, baafa 19-20.\nKɛjɛ afi 1914 kɛbaa nɛɛ, mɛɛ okpɔŋɔnɔtaralɔi ejwɛ etee nɔ etsu nii?\nYesu, ni ji mɔ ni ta okpɔŋɔ yɛŋ lɛ nɔ lɛ eshwie Satan kɛ edaimonioi lɛ kɛjɛ ŋwɛi. Mɔ ni ta okpɔŋɔ tsuru lɛ nɔ lɛ damɔ shi kɛhã tai ni ekpata adesai ahiɛ lɛ. Mɔ ni ta okpɔŋɔ diŋ lɛ nɔ lɛ damɔ shi kɛhã hɔmɔ. Mɔ ni ta okpɔŋɔ lamulu lɛ nɔ lɛ gbeɔ mɛi akpekpei abɔ kɛtsɔ gbelehela nɔ. (Kpoj. 6:2-8)—2/1, baafa 6-7.\nMɛɛ be “toobi lɛ yookpeemɔ lɛ” baaba nɔ? (Kpoj. 19:7)\n“Toobi lɛ yookpeemɔ lɛ” baaba nɔ be ni Yesu Kristo, ni ji Maŋtsɛ lɛ egbe ekunimyeli lɛ naa, ni tsɔɔ akɛ, be ni akpãta Babilon Kpeteŋkpele lɛ hiɛ ni awu Harmagedon ta lɛ sɛɛ.—2/15, baafa 10.\nMɛni hewɔ Yudafoi ni hi shi yɛ Yesu beaŋ lɛ ‘ahiɛ kã nɔ’ akɛ Mesia lɛ baaba yɛ amɛbeaŋ lɛ? (Luka 3:15)\nWɔnyɛŋ wɔwie kɛ nɔmimaa akɛ Yudafoi ni hi shi yɛ klɛŋklɛŋ afii 100 lɛ mli lɛ nu Daniel gbalɛ ni kɔɔ Mesia lɛ he lɛ shishi, taakɛ wɔnuɔ shishi ŋmɛnɛ lɛ. (Dan. 9:24-27) Fɛɛ sɛɛ lɛ, eeenyɛ efee akɛ amɛnu nɔ ni ŋwɛibɔfo lɛ kɛɛ tookwɛlɔi komɛi lɛ loo nɔ ni gbalɔyoo Hana wie be ni akɛ abifao Yesu tee sɔlemɔwe lɛ ni ena lɛ lɛ. Kɛfata he lɛ, ŋulamiiaŋkwɛlɔi komɛi tee amɛyatao “Yudafoi amaŋtsɛ ni afɔ lɛ.” (Mat. 2:1, 2) Sɛɛ mli lɛ, Yohane Baptisilɔ lɛ hu wie akɛ etsɛŋ ni Kristo lɛ baapue.—2/15, baafa 26-27.\nMɛni esa akɛ wɔfee koni wɔhɛɛ akafee dabi? (2 Kor. 1:18)\nEji anɔkwale akɛ, ekolɛ bei komɛi lɛ, yɛ shihilɛi ni wɔnyɛŋ he nɔ ko wɔfee lɛ hewɔ lɛ, wɔyeŋ wɔwiemɔi anɔ. Shi kɛ́ wɔwo shi loo wɔfee kpaŋmɔ ko lɛ, esa akɛ wɔfee bɔ fɛɛ bɔ ni wɔɔnyɛ ni wɔye nɔ.—3/15, baafa 32.\nKɛ́ onu he akɛ okwɛ nibii ni teɔ bɔlɛnamɔ akɔnɔ shi lɛ, te ooofee tɛŋŋ oye nɔ?\nGbɛi etɛ ni baanyɛ aye abua bo ji (1) Kɛ́ ohiŋmɛi gba nɔ ko ni teɔ bɔlɛnamɔ akɔnɔ shi nɔ lɛ, tsɔ ohiɛ oto afã oya. (2) Kudɔmɔ ojwɛŋmɔ kɛtsɔ nibii kpakpai ahe ni ooojwɛŋ kɛ sɔlemɔ ni ooosɔle ohã Nyɔŋmɔ lɛ nɔ. (3) Lé onanenaa kwɛmɔ kɛtsɔ sinii loo Wɛb saitii ni nibii ni teɔ bɔlɛnamɔ akɔnɔ shi yɔɔ nɔ ni oookpoo lɛ nɔ.—4/1, baafa 10-12.\nMɛɛ nibii ni akpaaa gbɛ baanyɛ aba kɛ́ Kristofonyo ko shi eweku koni eyatao shika yɛ maŋ kroko nɔ?\nKɛ́ fɔlɔi ehiii he kome akɛ weku lɛ, ebaanyɛ efite amɛbii lɛ amiishɛɛ, ni ebaanyɛ esa amɛjeŋba hu he. Ekolɛ, amɛmli baafu akɛ amɛfɔlɔ loo fɔlɔi lɛ shi amɛ. Ni mɛi ni kɛ amɛhefatalɔi bɛ he kome lɛ baanyɛ amɛkɛ shihilɛi ni baanyɛ ahã amɛfite gbãla lɛ akpe.—4/15, baafa 19-20.\nMɛni hewɔ akumɔɔ efɔŋfeelɔi ni asɛŋɔ amɛ yɛ tso nɔ lɛ anaji lɛ?\nRomabii lɛ sɛŋ efɔŋfeelɔi komɛi yɛ tso nɔ. Yudafoi lɛ yabi koni akumɔ ojotswalɔi ni asɛŋ afata Yesu he lɛ anaji. Enɛ baahã ewa kɛhã mɔ ni asɛŋ lɛ lɛ akɛ eeemu, ni no baahã egbo oya. Kɛ́ eba lɛ nakai lɛ, ehe ebahiaŋ ni mɔ lɛ ahi tso lɛ nɔ jenamɔ muu fɛɛ. (5 Mose 21:22, 23)—5/1, baafa 11.\nMɛɛ sanebimɔi ejwɛ esa akɛ wɔhã ehi wɔjwɛŋmɔŋ kɛ́ wɔkɛ mɛi yaagba sane yɛ shiɛmɔ nitsumɔ lɛ mli?\nNamɛi mikɛyaagba sane lɛ? Nɛgbɛ mikɛ amɛ yaagba sane lɛ yɛ? Mɛɛ be esa akɛ miya amɛŋɔɔ? Te esa akɛ mije sane lɛ shishi miha tɛŋŋ?—5/15, baafa 12-15.\nMɛi enyiɛ tawashɛremɔ gbeɔ?\nYɛ nyɛsɛɛ afii 100 lɛ mli lɛ, egbe mɛi 100,000,000. Amrɔ nɛɛ, egbeɔ mɛi 6,000,000 daa afi.—6/1, baafa 3.\nAni Okaiɔ?—June 2014